DA Den Europæiske Unions Tidende C 155/11

Offentliggørelse af de væsentligste dele af konkursdekretet og insolvenserklæringen som defineret i § 370 i lov nr. 182/2006 om konkurs og konkursbehandling (konkursloven) (»uddrag af retsafgørelsen«)

Opfordring til anmeldelse af fordringer — Angivne frister skal overholdes

Opfordring til at indgive bemærkninger til en fordring — Angivne frister skal overholdes

(2018/C 155/07)

Identifikation af skyldner : ERB bank, a.s., under likvidation, et aktieselskab, der er registreret og virker i henhold til tjekkisk lovgivning, med hovedsæde på adressen Čechyňská 419/14a, Trnitá, 602 00 Brno, Tjekkiet, ID-nr.: 284 28 943, opført i handelsregistret (byretten i Prag) under sektion B, nr. 14463.

Identifikation af skifteretten : regionalretten i Brno, Rooseveltova 648/16, 602 00 Brno, Tjekkiet.

Identifikation af likvidator : Jiřina Lužová, advokat, Dušní 866/22, 110 00 Prag 1, Tjekkiet, ID-nr.: 44686650, e-mail: ak@akluzova.cz, telefonnummer +420 222327902.

Ved afgørelse nr. KSBR 33 INS 19795/2017-A-22 af 19. marts 2018 har regionalretten i Brno, i overensstemmelse med tjekkisk lovgivning (lov nr. 182/2006 om konkurs og konkursbehandling (konkursloven), som ændret) bl.a.:

a) erklæret ERB bank, a.s., under likvidation, et aktieselskab, der er registreret og virker i henhold til tjekkisk lovgivning, med hovedsæde på adressen Čechyňská 419/14a, Trnitá, 602 00 Brno, Tjekkiet, ID-nr.: 284 28 943, opført i handelsregistret (byretten i Prag) under sektion B, nr. 14463 (debitor), konkurs og

b) begæret likvidation af skyldners bo (afgørelsen).

Endvidere blev Jiřina Lužová, advokat, Dušní 866/22, 110 00 Prag 1, Tjekkiet, ID-nr.: 44686650, ved afgørelsen udpeget til likvidator for skyldner.

Kreditorers fordringer som opført i skyldners regnskab anses for at være anmeldt. Kreditorerne vil hver for sig få meddelelse om dette forhold inden for 60 dage efter insolvenserklæringen. Fristen er fastsat til den 18. maj 2018.

En kreditor, som er uenig i størrelsen eller karakteren af sin fordring som angivet i meddelelsen i foregående afsnit, kan inden for fire måneder efter insolvenserklæringen skriftligt gøre indsigelse over for likvidator; hvis kreditor ikke gør indsigelse, anses vedkommende for at være enig i de oplysninger, der er angivet i meddelelsen. Fristen er fastsat til den 19. juli 2018. En kreditor med registeret adresse, kontor, bopæl eller sædvanligt opholdssted i en EU- eller EØS-medlemsstat kan gøre indsigelse gældende på den pågældende medlemsstats officielle sprog. Indsigelsen skal have overskriften Podání námitky proti výši pohledávky (»Indsigelse mod fordringens størrelse«) på tjekkisk. Hvis likvidator kan forstå indsigelsens indhold, skal hun tage hensyn hertil, også selv om indsigelsen ikke er forsynet med overskriften. Likvidator er ikke forpligtet til at tage hensyn til en efterfølgende indsigelse, medmindre det klart, at den blev indgivet i god tid til den myndighed, som er ansvarlig for at give meddelelse herom. Likvidator kan kræve, at en kreditor indgiver en oversættelse af indsigelsen til tjekkisk.

Inden for tre måneder fra offentliggørelsen af dette uddrag af retsafgørelsen i Den Europæiske Unions Tidende kan kreditor ved en klage gøre gældende, at vedkommende ikke har modtaget en meddelelse fra likvidator i henhold til konkurslovens § 373, stk. 2. I denne klage skal kreditor angive størrelsen af sit krav mod skyldners bo på datoen for insolvenserklæringen. Som bilag til klagen vedlægges dokumenter i bekræftet kopi eller genpart, som attesterer størrelsen, datoen og karakteren af fordringen, navnlig om der er tale om en fordring i skyldners bo (konkurslovens § 168), en fordring, der kan sidestilles med en fordring i skyldners bo (konkurslovens § 169), en fordring med ret til dækning for sikrede kreditorer, en fordring, der er sikret på anden vis, eller om der er tale om efterstillede krav (konkurslovens § 172, stk. 2); desuden anføres eventuelle ejendomsforbehold. En kreditor med registeret adresse, kontor, bopæl eller sædvanligt opholdssted i en EU- eller EØS-medlemsstat kan gøre indsigelse gældende på den pågældende medlemsstats officielle sprog. Indsigelsen skal have overskriften Přihláška pohledávky (»Anmeldelse af fordring«) på tjekkisk. Hvis likvidator kan forstå indsigelsens indhold, skal hun tage hensyn hertil, også selv om indsigelsen ikke er forsynet med overskriften. Likvidator er ikke forpligtet til at tage hensyn til en efterfølgende indsigelse, medmindre det klart, at den blev indgivet i god tid til den myndighed, som er ansvarlig for at give meddelelse herom. Likvidator kan kræve, at en kreditor indgiver en oversættelse af indsigelsen til tjekkisk.

Jiřina Lužová, advokat, likvidator for ERB bank, a.s., under likvidation